Tervist!    Eile tegin liithelmeid, muist viisin Põhjakeskusesse müüki ning lisaks ka mõned sõbrapäevateemalised ehted. Tulge kaema!    Mõned komplektid:    Hallidest lihvitud 6mm klaashelmestest,  hõbetatud sisuga läbipaistvatest seemnehelmestest suurusega 11/0 ehk 1,5 mm,      Punastest lihvitud 6mm klaashelmestest,  hõbetatud sisuga läbikumavatest punastest seemnehelmestest 11/0 ehk 1,5 mm,  punastest läbipaistmatutest seemnehelmestest suurusega 11/0 ehk 1,5 mm,  kuldse sisuga 3mm läbikumavatest punastest seemnehelmestest.      Tumepunastest lihvitud 6mm klaashelmestest,  hõbetatud sisuga läbikumavatest punastest seemnehelmestest 11/0 ehk 1,5 mm,  punastest läbipaistmatutest seemnehelmestest suurusega 11/0 ehk 1,5 mm,  kuldse sisuga 3mm läbikumavatest punastest seemnehelmestest.      Mustadest lihvitud 6mm klaashelmestest,  mustadest seemnehelmestest 11/0 ehk 1,5 mm,  õrnroosadest hõbetatud sisuga MATSUNO seemnehelmestest suurusega 11/0 ehk 1,5 mm,  Hõbedased rõrvarõngakonksud      Endale valmistasin kõrvarõngad läbikumavatest roosadest tilgakujulistest klaaspärlitest ja vaskosadest. Mulle meeldivad       Mehele kinkisin maali Kuuvalge öö/akrüül, lõuend      Kadri Kangilaskil on Loovalas maalimise õpituba:  Maalikursuse jooksul saab valida:  kes soovib, õpib väljapoole vaatamist ja realistlikku pildi tegemist, et osata kujutada välise maailma asju nii nagu nad on;  VÕI  kes soovib, õpib sissepoole vaatamist ja enesevaatlusliku ehk joogaliku pildi tegemist, et osata paremini teadvustada enda sees toimuvat.    Mina armastan maalida enda sees toimuvat ja nii valmivadki mul puupildid/guashsh, papp          Mõtted on lapsepõlvekodus/pastellkriit, papp      Nädal tagasi käisime kontserdil Rakvere Teatrikohvikus, kus esinesid Lauri Saatpalu ja Peeter Rebane. Soovitan soojalt, ammu pole niimoodi nautinud head laulu, kitarrimängu ning mõnusat huumorit. Varem oli jätnud Lauri Saatpalu mulle sellise üleoleva ja pisut õela inimese mulje, aga nüüd nägin ainult andekat ning lahedat inimest.    Reedel, 5. märtsil kell 21.30 esineb teatrikohvikus Maian Kärmas  Pilet 70/50 krooni. Broneeri laud kohvikus tel 329 5420 ja pileti kontserdile võid osta vahetult enne algust ning meeldiv õhtu ongi kindlustatud!    Laupäeval käisime Kohala mõisas ratsutamas, õigemeini Kerstin käis ja meie vaatasime pealt, lobisesime ning tegime talviseid pilte.  Bjalla on islandi hobune, sündinud Islandil ja tema nimi tähendab islandi keeles kellukest. Kaunis!      Tihased juba laulavad!